पहले वीकेंड पर 70.24 करोड़ कमाए, सुपरहिट बनने की तरफ बढ़ रही फिल्म
Tu Jhoothi Main Makkar (TJMM) Box Office Collection -  Film Earned Rs 70.24 Crores On First Weekend. तू झूठी मैं मक्कार ने बॉक्स ऑफिस पर कमाई की रफ्तार पकड़ ली है। फिल्म ने पहले वीकेंड पर 70.24 करोड़ की कमाई कर ली है। 12 मार्च यानी रविवार को फिल्म ने 17.08 करोड़ की शानदार कमाई की है।
तू झूठी मैं मक्कार ने बॉक्स ऑफिस पर कमाई की रफ्तार पकड़ ली है। फिल्म ने पहले वीकेंड पर 70.24 करोड़ की कमाई कर ली है। 12 मार्च यानी रविवार को फिल्म ने 17.08 करोड़ का शानदार कलेक्शन किया है।
फिल्म को लेकर ऑडियंस में अच्छा रिस्पॉन्स देखने को मिल रहा है। तू झूठी मैं मक्कार, 2023 में रिलीज सभी फिल्मों में दूसरी सबसे बड़ी ओपनिग हासिल करने वाली भी फिल्म है। ये फिल्म 8 मार्च को थिएटर्स में रिलीज हुई थी।
सुपरहिट बनने की राह पर है फिल्म
तू झूठी मैं मक्कार रणबीर कपूर की पिछले दो सालों में रिलीज दूसरी सुपरहिट फिल्म बनने जा रही है। इससे पहले 2022 में ब्रह्मास्त्र ने ताबड़तोड़ कमाई की थी। 2022 में ही रिलीज शमशेरा बॉक्स ऑफिस पर बुरी तरह पिट गई थी। अब तू झूठी मैं मक्कार के पहले वीकेंड के कलेक्शन को देखते हुए कहा जा सकता है फिल्म जल्द ही सुपरहिट का तमगा हासिल कर लेगी।
रणबीर ने अपने करियर में संजू और ब्रह्मास्त्र जैसी ब्लॉकबस्टर फिल्में दी है, हालांकि तू झूठी मैं मक्कार के शुरुआती आंकड़ों पर नजर डालें तो इस फिल्म का लाइफटाइम कलेक्शन 150 करोड़ के आस-पास रह सकता है।
पठान के बाद दूसरी हाइएस्ट ओपनिंग वाली फिल्म
तू झूठी मैं मक्कार को रिलीज के बाद से ही क्रिटिक्स और ऑडियंस का पॉजिटिव रिस्पॉन्स मिल रहा है। इसका असर फिल्म की कमाई पर भी पड़ा। फिल्म ने पहले ही दिन 15.73 करोड़ की अच्छी ओपनिंग की। खास बात ये है कि TJMM 2023 में पठान (55 करोड़) के बाद हाइएस्ट ओपनिंग करने वाली दूसरी फिल्म है।
110 करोड़ में बनी है फिल्म
फिल्म ने भले ही पहले वीकेंड पर 70 करोड़ से ज्यादा का कलेक्शन कर लिया है लेकिन अभी भी ये अपनी लागत से दूर है। रिपोर्ट्स की माने को इस फिल्म का बजट तकरीबन 110 करोड़ है। हालांकि उम्मीद है कि अगले वीकेंड पर फिल्म अपनी पूरी लागत निकाल सकती है।
सेल्फी और शहजादा को पछाड़ा
तू झूठी मैं मक्कार ने अक्षय कुमार की फिल्म सेल्फी और कार्तिक आर्यन की फिल्म शहजादा को भी पछाड़ दिया है। सेल्फी ने जहां अभी तक सिर्फ 16.79 करोड़ की कमाई की है।
वहीं शहजादा भी सिर्फ 31.59 करोड़ का कलेक्शन कर पाई है। 2023 की बात करें तो पठान और तू झूठी मैं मक्कार को छोड़ दिया जाए तो कोई भी बॉलीवुड फिल्म उम्मीद के मुताबिक प्रदर्शन नहीं कर पाई है।
पहली बार देखने को मिली रणबीर और श्रद्धा की जोड़ी 
फिल्म के स्टार कास्ट की बात करें रणबीर कपूर एक बार फिर से चॉकलेटी बॉय की भूमिका में वापस लौटे हैं। उनके अपोजिट श्रद्धा कपूर हैं। इस फिल्म के जरिए बोनी कपूर ने भी एक्टिंग करियर में डेब्यू किया है।
वहीं डिंपल कपाड़िया ने भी फिल्म में अहम भूमिका निभाई है। फिल्म का डायरेक्शन प्यार का पंचनामा और सोनू के टूटी की स्वीटी बनाने वाले डायरेक्टर लव रंजन ने किया है।
